**Agentia Judeteana pentru Ocuparea Fortei de Munca VRANCEA**

este o institutie publica cu personalitate juridica, infiintata in baza Legii 145/1998, incepand cu data de 1 ianuarie 1999. Functioneaza in subordinea Agentiei Nationale pentru Ocuparea Fortei de Munca (ANOFM). Are ca obiective :

* Aplicarea strategiilor si politicilor privind ocuparea si formarea profesionala a fortei de munca;
* Prevenirea somajului;
* Aplicarea masurilor de protectie sociala pentru persoanele in cautarea unui loc de munca precum si cele supuse riscului pierderii locului de munca in conditiile legii;
* Aplicarea masurilor de stimulare a ocuparii fortei de munca.

**Agentia Judeteana pentru Ocuparea Fortei de Munca VRANCEA** are urmatoarele **atributii**:

* asigura si coordoneaza aplicarea politicilor in domeniul ocuparii si formarii profesionale; organizeaza, presteaza si finanteaza, in conditiile legii, servicii de ocupare si formare profesionala a fortei de munca neincadrate prin compartimentele de specialitate si prin prestatorii de servicii;
* actioneaza pentru sprijinirea mobilitatii fortei de munca si pentru asigurarea flexibilitatii functionale a pietei muncii;
* coordoneaza si asigura realizarea prestatiilor pentru infaptuirea politicii de ocupare si circulatie a fortei de munca pe plan intern si international;
* organizeaza si asigura, prin serviciile de specialitate, informarea, consilierea si orientarea profesionala a persoanelor aflate in cautarea unui loc de munca in vederea ocuparii si realizarii echilibrului intre cererea si oferta de forta de munca;
* coordoneaza si realizeaza servicii de preconcediere in situatii de concedieri masive de personal;
* sustine relatii de parteneriat si cofinantare in crearea de noi locuri de munca, indeosebi in zonele defavorizate si in cele in care piata muncii este puternic tensionata;
* aplica procedurile adecvate de gestiune previzionala a cererii si a ofertei de munca conform instructiunilor Agentiei Nationale Pentru Ocuparea Fortei de Munca;
* asigura aplicarea masurilor de protectie sociala a persoanelor neincadrate in munca, cu respectarea prevederilor legale in vigoare;
* elaboreaza studii si analize in domeniul ocuparii si formarii profesionale;
* face propuneri privind elaborarea proiectului bugetului asigurarilor pentru somaj, pentru activitatile specifice in profil teritorial;
* administreaza bugetul asigurarilor pentru somaj repartizat si prezinta Agentiei Nationale pentru Ocuparea Fortei de Munca bilantul contabil, contul de executie bugetara si raportul anual de activitate;
* acrediteaza furnizorii de servicii de specialitate pentru stimularea ocuparii fortei de munca;
* propune programe de ocupare de nivel local, sau dupa caz, zonal;
* elaboreaza in baza indicatorilor sociali stabiliti, programe de activitate anuale, pe care le supune aprobarii Agentiei Nationale pentru Ocuparea Fortei de Munca si raporteaza periodic realizarea prevederilor acestora;
* aplica, la nivel judetean, prevederile referitoare la prestatiile de somaj din cadrul acordurilor bilaterale incheiate de Romania cu alte state in domeniul coordonarii sistemelor de securitate sociala.

AJOFM VRANCEA este o agentie teritoriala care asigura implementarea, la nivel judetean, a masurilor de prevenire a somajului, protectia sociala a persoanelor neincadrate in munca, organizeaza si coordoneaza activitatea de ocupare si de formare profesionala a fortei de munca.